Diari Oficial de la Generalitat Valenciana


Sumari del DOGV 7167, del 05-12-2013 (2013/11398)

Notificació de la sentència dictada en el procediment de guarda i custòdia número 687/2012.
-------------------------------------------------------------------------------------------

### Dades del document

Número de DOGV
:   7167

Data del DOGV
:   05-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11972


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de guarda i custòdia número 687/2012. [2013/11871]  
Família, guarda, custòdia de fill menor no matrimonial no consensuat 000687/2012  
De: Leidy Yubahlini Restrepo González.  
Procurador/a: Teresa Castillejo López.  
Contra: Elkin Mauricio Londoño.   
Procurador/a: -   
En este procediment de mesures de fills extramatrimonials número 687/2012, seguit a instàncies de Leidy Yubahlini Restrepo González contra Elkin Mauricio Londoño, s'ha dictat una sentència, que literalment diu el següent:  
«Dispositiva  
Estime parcialment la demanda interposada per Leidy Yubahlini Restrepo González contra Elkin Mauricio Londoño, i dispose les mesures següents respecte a la guarda, custòdia i aliments del menor C. L. R.:   
  
1. Atribuïsc la guarda i custòdia del menor a la mare.  
2. Elkin Mauricio Londoño ha de pagar una pensió d'aliments a favor del seu fill, per l'import de 100 euros mensuals, que ha d'ingressar en els primers cinc dies de cada mes en el compte bancari designat per la mare a este efecte. La pensió s'actualitzarà anualment des de la data de la resolució, de manera automàtica, d'acord amb l'índex de preus de consum dels 12 mesos anteriors. Les despeses extraordinàries de caràcter necessari les pagaran a mitges entre els dos progenitors.   
3. Elkin Mauricio Londoño podrà veure el seu fill segons el règim de visites següent:  
- Caps de setmana alterns, des del divendres a les 18.00 hores fins al diumenge a les 20.00 hores, i l'haurà d'arreplegar i tornar al domicili de la mare.   
- Mitat de les vacacions de Nadal, Setmana Santa i Pasqua, i un mes en el període estival. En cas de discrepància entre les parts, triarà el període la mare en els anys imparells i el pare els parells.  
No faig imposició de les costes.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar per mitjà d'un escrit que cal presentar en este Jutjat en el termini de 20 dies hàbils comptador des de l'endemà de la notificació de la sentència. De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent ha de constituir el depòsit per a recórrer per l'import de 50 euros, excepte el ministeri fiscal i les entitats exemptes que estan incloses el precepte legal esmentat. En el moment d'interposar el recurs, cal acreditar que s'ha consignat la quantitat objecte de depòsit a l'entitat de crèdit Banesto i en el compte de consignacions d'este Jutjat.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública el mateix dia de la data, de la qual cosa jo, el secretari o secretària judicial, en done fe.  
Moncada, 30 de gener de 2013».  
I atés que el demandat, Elkin Mauricio Londoño, es troba en parador desconegut, expedisc este edicte a fi que li valga de notificació de forma deguda.  
  
Moncada, 28 de novembre de 2013.- El secretari judicial: Fernando Puig Gómez.